stanford-oval/wikipedia huggingface dataset:
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ผลการเลือกตั้งแบบแบ่งเขต > เขตเลือกตั้งที่ 8

เขตการเลือกตั้งที่ 8 ประกอบด้วยอำเภอนาหม่อม อำเภอจะนะ และอำเภอเทพา (ยกเว้นตำบลลำไพล)
| ผลการเลือกตั้งสมาชิกสภาผู้แทนราษฎร เขต 8 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 8 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 8 จังหวัดสงขลา> ผู้สมัคร | ผลการเลือกตั้งสมาชิกสภาผู้แทนราษฎร เขต 8 จังหวัดสงขลา> คะแนนเสียง | ผลการเลือกตั้งสมาชิกสภาผู้แทนราษฎร เขต 8 จังหวัดสงขลา> % | ผลการเลือกตั้งสมาชิกสภาผู้แทนราษฎร เขต 8 จังหวัดสงขลา> ± |
| --- | --- | --- | --- | --- | --- |
|  | ประชาธิปัตย์   | พันตำรวจโท วิจิตร สุวิทย์ (16)* | 34,503 | 45.30 |  |
|  | ราษฎร  | สุรศักดิ์ มณี (13) | 20,418 | 26.78 |  |
|  | ความหวังใหม่  | สมนเล๊าะ โปขะรี (5)✔ | 17,403 | 22.83 |  |
|  | เสรีธรรม (พ.ศ. 2535)   | หมะ ยีหมะ (15) | 2,230 | 2.93 |  |
|  | ไทยรักไทย   | นิรัติศัย ระตินัย (7) | 1,003 | 1.32 |  |
|  | ชาติพัฒนา (พ.ศ. 2535)   | จรัญ สุวรรณะ (21) | 615 | 0.81 |  |
| ผลรวม | ผลรวม | ผลรวม | 76,172 | 100.00 | — |

| บัตรดี | บัตรดี | บัตรดี | 76,172 | 87.41 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,587 | 2.92 | – |
| บัตรเสีย | บัตรเสีย | บัตรเสีย | 8,575 | 9.67 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 88,631 | 83.49 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 106,155 | 100.00 | — |
: ประชาธิปัตย์   รักษาที่นั่ง
ดูเพิ่ม

จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
อุทโยคบรรพ

อุทโยคบรรพ (อักษรโรมัน: Udyoga Parva) แปลว่า "บรรพแห่งความพยายาม" เป็นหนังสือบรรพที่ 5 ของ มหาภารตะ ประกอบไปด้วยบรรพย่อย 10บรรพ รวมทั้งสิ้น 199 ตอน เป็นเนื้อหาต่อเนื่องมาจาก วนบรรพ และวิราฏบรรพ เป็นเรื่องราวเกี่ยวกับฝ่ายเการพและฝ่ายปาณฑพเตรียมการรบ พระกฤษณะพยายามสร้างสันติภาพแก่ทั้งสองฝ่ายแต่ล้มเหลว (อุทโยคะ แปลว่า ความพยายาม) ก่อนสงครามจะเปิดฉาก พระกฤษณะจึงได้สาธยายคำสอนภควัทคีตาแก่อรชุน เพื่อลบข้อสงสัยและความท้อแท้ของอรชุนในการทำสงครามครั้งนี้ บรรพนี้มีเนื้อหาต่อเนื่องมาจาก ส่วนบรรพต่อไปจากนี้คือ ภีษมบรรพ
เนื้อเรื่อง และบรรพย่อย

พี่น้องปาณฑพทั้ง 5 คนได้เปิดเผยตัวทั้ง ๆ ที่ยังไม่ครบเวลาหนึ่งปีในช่วงซ่อนตัวปีที่สิบสาม ซึ่งถ้าหากทำตามสัญญาได้ครบก็สามารถเข้าไปครอบครองอาณาจักรแต่เดิมที่ยกให้ทุรโยธน์ไปได้ แต่ทางทุรโยธน์บอกว่าไม่ได้ทำตามสัญญา เพราะฉะนั้นพวกปาณฑพจะต้องลี้ภัยในป่าต่อไปอีกสิบสามปีเหมือนกับเริ่มนับหนึ่งใหม่ เรื่องนี้ไม่สามรถหาข้อยุติได้ จึงต้องตัดสินด้วยการทำสงคราม
ในขณะที่ความพยายามจะหาทางตกลงเพื่อหลีกเลี่ยงสงครามดำเนินไปนั้น ต่างฝ่ายต่างก็พยายามก่อตั้งพันธมิตรเพื่อเตรียมทำสงครามใหญ่ พระกฤษณะเองก็ได้รับการติดต่อจากสองฝ่ายเพื่อให้ร่วมกับฝ่ายตนและตกลงยกกองทหารของตนให้กับทุรโยธน์ไป ในขณะที่ตกลงให้คำแนะนำ และให้การสนับสนุนฝ่ายปาณฑพตามคำขอของอรชุน[ต้องการอ้างอิง]
ท้าวศัลยะทรงตัดสินใจเข้าร่วมรบกับฝ่ายเการพ แม้จะมีฐานะเป็นลุงของฝ่ายปาณฑพโดยทำหน้าที่เป็นสารถีให้กับกรรณะ แต่ท้าวศัลยะก็รับปากกับยุธิษฐิระว่าแม้จะต้องทำหน้าที่เป็นสารถีบังคับรถม้าศึกให้กรรณะ แต่ก็จะพยายามทำทุกวิถีทางเพื่อมืให้กรรณะได้เปรียบในการทำศึก
ในระหว่างการเจรจาเพื่อหาทางยุติสงคราม ทุรโยธน์ปฏิเสธที่จะทำข้อตกลงสันติภาพ แม้ว่าบรรดาผู้อาวุโสไม่ว่าจะเป็นท้าวธฤตราษฎร์ ผู้เป็นบิดาและพระนางคานธารีผู้เป็นมารดาจะขอร้องก็ตามที ส่วนพระกฤษณะเองก็ใช้ความพยายามอย่างหนัก เพื่อชักชวนให้กรรณะมาอยู่ข้างฝ่ายปาณฑพเช่นเดียวกับพระนางกุนตีก็ยอมเปิดเผยตัวในระหว่างไปพบเป็นการส่วนตัวกับกรรณะ ว่าเป็นแม่ที่ให้กำเนิดเพื่อขอให้กรรณะย้ายข้างมาอยู่กับฝ่ายปาณฑพแต่ไม่เป็นผลสำเร็จ กรรณะตัดสินใจอยู่กับฝ่ายเการพเพื่อย้ำมิตรภาพระหว่างตนกับทุรโยธน์ แม้จะรู้ความลับชาติกำเนิดแล้วว่าตนเองเป็นลูกพระอาทิตย์กับพระนางกุนตีก็ตามที
เมื่อถึงเวลากองทหารฝ่ายเการพและปาณฑพก็เดินทางเข้าสู่สมรภูมิรบที่ทุ่งกุรุเกษตร ทางฝ่ายปาณฑพมีธฤตทยุมัน เป็นผู้บัญชาการรบ ส่วนท้าวภีษมะรับหน้าที่เป็นผู้บัญชาการรบฝ่ายเการพ[ต้องการอ้างอิง]
"ขุนพลสัญชัย" ซึ่งเป็นคนสนิทของท้าวธฤตราษฎร์ ได้รับอำนาจพิเศษให้สามารถเห็นทุกสิ่งทุกอย่างที่เกิดขึ้นในสมรภูมิและเป็นคนเล่าเรื่องที่เกิดขึ้นทั้งหมดให้กับท้าวธฤตราษฎร์ฟัง และเป็นที่น่าสังเกตว่า สถานการณ์สู้รบในสงครามที่เกิดขึ้นผู้อ่านได้รับรู้เรื่องทั้งหมดผ่านการเล่าเรื่องและอาจจะรวมถึงการตีความสำคัญของสัญชัยเป็นสำคัญ
ในตอนนี้เองที่เรื่องราวอันเป็นบทสนทนาโต้ตอบที่มีความยาวประมาณ 18 บทซึ่งรู้จักกันในชื่อว่า "ภควัทคีตา" ได้สอดแทรกเข้ามาเป็นเนื้อหาหลัก เนื้อหาในบทสนทนาเป็นตอนที่กฤษณะสั่งสอนอรชุนมิให้ลังเลในการทำสงคราม แม้ว่าศัตรูจะเป็นญาติของตนก็ตามที บทสนทนาอันสวยสดงดงามและมีความยาวพอสมควรดังกล่าว เป็นรื่องราวที่แยกออกมาต่างหากจากเนื้อหาที่กล่าวถึงสงครามบนทุ่งกุรุเกษตร[ต้องการอ้างอิง]
แหล่งข้อมูลอื่น

Kisari Mohan Ganguli, Udyoga Parva The Mahabharata, Translation in English (1886)
Manmatha Nath Dutt, Udyoga Parva The Mahabharata, Translation in English (1896)
J. A. B. van Buitenen, The Mahabharata, Volume 3: Virata Parva and Udyoga Parva, p. 131, ที่กูเกิล หนังสือ
Udyoga Parva in Sanskrit by Vyasadeva and commentary by Nilakantha (Editor: Kinjawadekar, 1929)
Tamil Mahabharatham
H. Fauche, Le Mahabharata, Translation in French (Paris, 1868)
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
ณรงค์น้อย เกียรติบัณฑิต

| ณรงค์น้อย เกียรติบัณฑิต |
| --- | --- |
เกิด: อำนาจ บุญรอด 19 เมษายน พ.ศ. 2500 (67 ปี)
ณรงค์น้อย เกียรติบัณฑิต (19 เมษายน พ.ศ. 2500 – ) เจ้าของฉายา เสือยิ้มยาก เป็นนักมวยไทยชาวไทย ที่ได้รับการกล่าวขวัญในระดับโลก จากการต่อสู้กับแชมป์คาราเต้ชาวอเมริกัน ผู้มีนามว่าเบนนี เออร์คิวเดซ
ประวัติ

ณรงค์น้อย เกียรติบัณฑิต มีชื่อจริงคืออำนาจ บุญรอด เขาเริ่มฝึกมวยไทยด้วยตนเองตั้งแต่อายุ 14 ปี และเข้าร่วมแข่งขันในงานวัดบริเวณใกล้บ้าน โดยใช้ชื่อรักศักดิ์ ถนอมศักดิ์ ภายหลังเขาได้เข้าสู่กรุงเทพ โดยอยู่สังกัดค่ายเกียรติบัณฑิต ซึ่งทางกลุ่มผู้สนับสนุนพร้อมใจตั้งชื่อให้แก่เขาใหม่ในนาม ณรงค์น้อย เกียรติบัณฑิต นับจากนั้น
ในปี พ.ศ. 2515 ณรงค์น้อยเริ่มด้วยการเป็นฝ่ายชนะน็อกเพิ่มศิริ ลูกตรอกจันทร์ ที่สนามมวยเวทีลุมพินี จากนั้น เขาเริ่มเป็นที่รู้จัก เมื่อเป็นผู้ครองแชมป์รายการ ขวัญใจมุมน้ำเงิน ของสนามมวยราชดำเนิน
ช่วงปี พ.ศ. 2517–2523 ณรงค์น้อยมีชื่อเสียงอย่างมาก จากการปะทะกับคู่ชกระดับแถวหน้าของยุคนั้นแทบทุกราย ไม่ว่าจะเป็นหนองคาย ส.ประภัสสร, วิชาญน้อย พรทวี, ผุดผาดน้อย วรวุฒิ, สกัด พรทวี, จิตติ เมืองขอนแก่น และขาวสด ศิษย์พระพรหม ตลอดจนเป็นผู้ชนะคิกบ็อกเซอร์ชาวญี่ปุ่นอย่างโทชิโอะ ฟูจิวาระ (藤原敏男)
สำหรับการต่อสู้ที่ได้รับการกล่าวขวัญในระดับโลก คือเมื่อครั้งที่ณรงค์น้อย เกียรติบัณฑิต และเนตร ศักดิ์ณรงค์ เดินทางสู่สหรัฐอเมริกา เพื่อพิสูจน์ฝีมือระหว่างมวยไทยกับแชมป์คาราเต้ ที่จัดขึ้น ณ แกรนด์โอลิมปิกออดิทอเรียม ลอสแอนเจลิส ในวันที่ 12 มีนาคม พ.ศ. 2520
โดยณรงค์น้อยได้พบกับคู่ชกอย่างเบนนี เออร์คิวเดซ ซึ่งเป็นแชมป์คาราเต้ที่ได้รับความนิยมอย่างมากในสหรัฐ ซึ่งการแข่งขันครั้งนี้เอง ที่ณรงค์น้อยเตะปลายคางเบนนี เออร์คิวเดซ จนหลับทั้งยืนในยกสุดท้าย (กติกา 9 ยก) ทว่า ผู้ตัดสินยังไม่ทันนับถึงสิบ ระฆังยกเกิดดังขึ้นเสียก่อน กระทั่งเกิดกรณีที่ฝ่ายกรรมการให้เบนนี เออร์คิวเดซ เป็นฝ่ายชนะ ในขณะที่ผู้คนจำนวนมากเห็นว่าณรงค์น้อยเป็นฝ่ายชนะ ส่งผลให้เกิดการจลาจลขึ้น และในที่สุดทางฝ่ายกรรมการได้เปลี่ยนผลการแข่ง โดยประกาศว่าไม่มีการตัดสิน
ส่วนในวันที่ 26 กรกฎาคม พ.ศ. 2525 ณรงค์น้อยเป็นฝ่ายแพ้คะแนนแฟนต้า เพชรเมืองตราด และได้อำลาจากการแข่งขัน ขณะอายุ 25 ปี
ชีวิตส่วนตัว

ณรงค์น้อยสมรสกับทิพย์วัลย์ ที่รักกันมาตั้งแต่สมัยแข่งมวย นอกจากนี้ เขายังประสบความสำเร็จอย่างสูงในด้านธุรกิจอสังหาริมทรัพย์ที่วางแผนไว้ตั้งแต่สมัยเป็นนักมวย ทั้งอพาร์ตเมนต์บริเวณถนนสุทธิสาร และทาวน์เฮาส์แบ่งขายที่จังหวัดพระนครศรีอยุธยา
ส่วนฉายา เสือยิ้มยาก ของณรงค์น้อย มาจากการที่เมื่อเขาขึ้นสังเวียนมักมีสีหน้าเคร่งขรึม แต่แท้ที่จริงแล้วเป็นคนสุภาพ พูดน้อย มีความเป็นสุภาพบุรุษทั้งในและนอกสังเวียน เป็นที่ประทับใจของแฟนมวย
กระแสตอบรับ

ณรงค์น้อย เกียรติบัณฑิต ได้รับการกล่าวขวัญว่า เป็นนักมวยไทยที่เอาชนะได้ยากที่สุดสำหรับหนองคาย ส.ประภัสสร ซึ่งทั้งคู่ทำศึกชิงชัยกัน 7 ครั้ง โดยณรงค์น้อยเป็นฝ่ายชนะ 4 ครั้ง ในขณะที่หนองคายเป็นฝ่ายชนะ 3 ครั้ง
ในขณะที่เว็บไซต์ข่าวสด ได้ให้การยกย่องถึงการต่อสู้ระหว่างณรงค์น้อย เกียรติบัณฑิต กับวิชาญน้อย พรทวี เมื่อครั้งป้องกันแชมป์รุ่นจูเนียร์ไลต์เวท ที่สนามมวยราชดำเนิน โดยระบุว่า มีความดุเดือด เร้าใจ ควรค่าต่อการจดจำ
เกียรติประวัติ

แชมป์มวยไทย รุ่นเฟเธอร์เวท ของสนามมวยราชดำเนิน จากการเป็นฝ่ายชนะเริงศักดิ์ พรทวี เมื่อวันที่ 30 มิถุนายน พ.ศ. 2518
แชมป์มวยไทย รุ่นจูเนียร์ไลต์เวท ของสนามมวยราชดำเนิน จากการเป็นฝ่ายชนะวิชาญน้อย พรทวี เมื่อวันที่ 2 มิถุนายน พ.ศ. 2521
สถิติการแข่งขัน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| 26 กรกฎาคม พ.ศ. 2525 | แพ้ |  แฟนต้า เพชรเมืองตราด |  |  | แพ้คะแนน |  |

| ไม่ทราบปี |  |  แป้นน้อย สาครพิทักษ์ |  |  |  |  |

| 18 มิถุนายน พ.ศ. 2524 | แพ้ |  เก่งกล้า ศิษย์เส่ย | ศึกถล่มพสุธา | สนามมวยราชดำเนิน | แพ้คะแนน |  |

| 29 เมษายน พ.ศ. 2524 | ชนะ |  เก่งกล้า ศิษย์เส่ย | ศึกมุมน้ำเงิน | สนามมวยราชดำเนิน | ชนะคะแนน |  |

| พ.ศ. 2524 | แพ้ |  หนองคาย ส.ประภัสสร |  |  | แพ้คะแนน |  |

| 22 มกราคม พ.ศ. 2523 | แพ้ |  เผด็จศึก พิษณุราชันย์ |  | สนามมวยเวทีลุมพินี | แพ้คะแนน |  |

| 30 เมษายน พ.ศ. 2522 | ชนะ |  หนองคาย ส.ประภัสสร |  | สนามมวยราชดำเนิน | ชนะคะแนน |  |

| 17 มกราคม พ.ศ. 2522 | แพ้ |  เผด็จศึก พิษณุราชันย์ | มวยไทยเสด็จพระราชกุศล ครั้งที่ 6 | สนามมวยราชดำเนิน | แพ้คะแนน |  |

| 2 มิถุนายน พ.ศ. 2521 | ชนะ |  วิชาญน้อย พรทวี |  | สนามมวยราชดำเนิน |  |  |

| 18 ตุลาคม พ.ศ. 2520 | ชนะ |  จิตติ เมืองขอนแก่น |  | สนามมวยเวทีลุมพินี | ชนะคะแนน |  |

| 12 มีนาคม พ.ศ. 2520 | ไม่มีการตัดสิน |  เบนนี เออร์คิวเดซ | อีเวนต์สมาคมคิกบ็อกซิงโลก | ลอสแอนเจลิส รัฐแคลิฟอร์เนีย สหรัฐอเมริกา | ไม่มีการตัดสิน (เกิดจลาจลในฝูงชน) | 9 |

| ไม่ทราบปี | ชนะ |  โทะชิโอะ ฟุจิวะระ |  |  |  |  |

| 15 ธันวาคม พ.ศ. 2519 | แพ้ |  วิชาญน้อย พรทวี |  | สนามมวยราชดำเนิน | แพ้คะแนน |  |

| 28 กันยายน พ.ศ. 2519 | ชนะ |  วังวน ลูกมาตุลี |  | สนามมวยราชดำเนิน | ชนะคะแนน |  |

| 20 กันยายน พ.ศ. 2519 | ชนะ |  หนองคาย ส.ประภัสสร | ศึกสายใจไทย (รายการมวยการกุศล) | สนามมวยราชดำเนิน | ชนะคะแนน |  |

| 26 สิงหาคม พ.ศ. 2519 | ชนะ |  สกัด พรทวี |  | สนามมวยราชดำเนิน | ชนะคะแนน |  |

| 15 กรกฎาคม พ.ศ. 2519 | แพ้ |  หนองคาย ส.ประภัสสร |  | สนามมวยราชดำเนิน | แพ้คะแนน |  |

| 6 พฤษภาคม พ.ศ. 2519 | แพ้ |  ขุนพลน้อย เกียรติสุริยา |  | สนามมวยราชดำเนิน | แพ้คะแนน |  |

| 31 มีนาคม พ.ศ. 2519 | แพ้ |  ขุนพลน้อย เกียรติสุริยา | ศึกเพชรทองคำ | สนามมวยราชดำเนิน | แพ้คะแนน |  |

| 12 กุมภาพันธ์ พ.ศ. 2519 | แพ้ |  วิชาญน้อย พรทวี | ศึกมุมน้ำเงิน | สนามมวยราชดำเนิน | แพ้คะแนน |  |

| 29 ธันวาคม พ.ศ. 2518 | ชนะ |  ขุนพลน้อย เกียรติสุริยา |  | สนามมวยราชดำเนิน | ชนะคะแนน |  |

| 24 พฤศจิกายน พ.ศ. 2518 | ชนะ |  วังวน ลูกมาตุลี |  | สนามมวยราชดำเนิน | ชนะคะแนน |  |

| 29 กันยายน พ.ศ. 2518 | ชนะ |  จ๊อกกี้ ศิษย์กันภัย |  | สนามมวยราชดำเนิน | ชนะคะแนน |  |

| 14 สิงหาคม พ.ศ. 2518 | แพ้ |  ผุดผาดน้อย วรวุฒิ | ศึกมุมน้ำเงิน | สนามมวยราชดำเนิน | แพ้คะแนน |  |

| 30 มิถุนายน พ.ศ. 2518 | ชนะ |  เริงศักดิ์ พรทวี |  | สนามมวยราชดำเนิน | ชนะคะแนน |  |

| 24 เมษายน พ.ศ. 2518 | ชนะ |  จ๊อกกี้ ศิษย์กันภัย |  | สนามมวยราชดำเนิน | ชนะคะแนน |  |

| 31 มีนาคม พ.ศ. 2518 | ชนะ |  หนองคาย ส.ประภัสสร |  | สนามมวยราชดำเนิน | ชนะคะแนน |  |

| 27 กุมภาพันธ์ พ.ศ. 2518 | ชนะ |  สุขสวัสดิ์ ศรีเทเวศน์ |  | สนามมวยราชดำเนิน | ชนะคะแนน |  |

| 23 มกราคม พ.ศ. 2518 | ชนะ |  เด่นธรณีน้อย เลือดทักษิณ |  | สนามมวยราชดำเนิน | ชนะคะแนน |  |

| พ.ศ. 2515 | ชนะ |  เพิ่มศิริ ลูกตรอกจันทร์ |  | สนามมวยเวทีลุมพินี | ชนะน็อก | 2 |
วนบรรพ

วนบรรพ (อักษรโรมัน: Vana Parva) แปลว่า "บรรพแห่งป่า" (เรียก "อรัณยกะบรรพ" หรือ "อรัณยบรรพ" ก็มี) เป็นหนังสือบรรพที่ 3 ของ มหาภารตะ มีบรรพย่อยทั้งหมด 21 บรรพ รวมทั้งหมด 324 ตอน มีเนื้อเรื่องต่อจาก สภาบรรพ ว่าด้วยเรื่องการเดินป่าของเหล่าปาณฑพในช่วง 12 ปีแห่งการเนรเทศ บรรพนี้มีเนื้อหาต่อเนื่องมาจาก สภาบรรพ ส่วนบรรพต่อไปจากนี้ คือ วิราฏบรรพ
แหล่งข้อมูลอื่น

แม่แบบ:Wikiquotes
English Translation of Aranya Parva by Kisari Mohan Ganguli
Aranya Parva, Translation in English, by Manmatha Nath Dutt
Le Mahabharata, Translation in French, by H. Fauche (Paris, 1868)
English Translation, readable; Translation by Kisari Mohan Ganguli
Aranya Parva in Sanskrit by Vyasadeva and commentary by Nilakantha (Editor: Kinjawadekar, 1929)
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
พุดทะไซ โคจะเลิน

| ข้อมูลส่วนตัว |
| --- | --- | --- | --- |
ชื่อเต็ม:  พุดทะไซ โคจะเลิน
วันเกิด:  29 ธันวาคม พ.ศ. 2538 (28 ปี)
สถานที่เกิด:  สุวรรณเขต, ลาว
ส่วนสูง:  1.73 m (5 ft 8 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  ทัพหลวง ยูไนเต็ด
หมายเลข:  24
สโมสรเยาวชน
2555:  เอสรา
สโมสรอาชีพ*
| ปี |  ทีม |  ลงเล่น |  (ประตู) |
| 2556–2558 |  เอสรา |  0 |  (0) |
| 2558–2559 |  ตำรวจ |  0 |  (0) |
| 2559–2561 |  ล้านช้าง ยูไนเต็ด |  0 |  (0) |
| 2561–2564 |  นครปฐม ยูไนเต็ด |  47 |  (3) |
| 2564–2565 |  สมุทรปราการ ซิตี้ |  22 |  (0) |
| 2566 |  เอสรา |  4 |  (0) |
| 2566– |  ทัพหลวง ยูไนเต็ด |  11 |  (1) |
ทีมชาติ‡
| 2556–2561 |  ลาว อายุไม่เกิน 23 ปี |  3 |  (0) |
| 2556– |  ลาว |  43 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17 ธันวาคม 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 27 มีนาคม 2565
พุดทะไซ โคจะเลิน (ลาว: ພຸດທະໄຊ ໂຄຈະເລີນ; เกิด 29 ธันวาคม พ.ศ. 2538) เป็นนักฟุตบอลชาวลาวที่เล่นในตำแหน่งกองกลางให้แก่ทัพหลวง ยูไนเต็ด ในไทยลีก 3 และฟุตบอลทีมชาติลาว
สโมสรอาชีพ > สมุทรปราการ ซิตี้

ในวันที่ 9 สิงหาคม พ.ศ. 2564 เขาได้เปิดตัวกับสมุทรปราการ ซิตี้ ในไทยลีก โดยเขาจะสวมเสื้อหมายเลข 28 ให้กับสโมสร ต่อมาในวันที่ 5 กันยายน พ.ศ. 2564 เขาได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 ในฐานะตัวสำรอง ช่วยให้ทีมบุกไปเสมอกับสิงห์ เชียงราย ยูไนเต็ด 2–2
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| นครปฐม ยูไนเต็ด | 2562 | ไทยลีก 3 | 25 | 1 | 1 | 0 | 3 | 1 | — | — | — | — | 29 | 2 |
| นครปฐม ยูไนเต็ด | 2563–64 | ไทยลีก 2 | 22 | 2 | 0 | 0 | — | — | — | — | — | — | 22 | 2 |
| สมุทรปราการ ซิตี้ | 2564–65 | ไทยลีก | 22 | 0 | 0 | 0 | 0 | 0 | — | — | — | — | 22 | 0 |
แหล่งข้อมูลอื่น

ข้อมูลของ พุดทะไซ โคจะเลิน ที่ ซ็อกเกอร์เวย์
กุมารทอง

ตุ๊กตากุมารทองที่ศาลเจ้าจังหวัดราชบุรี
กุมารทอง เป็นความเชื่อทางไสยศาสตร์ของไทยเกี่ยวกับจิตวิญญาณ ที่มาของกุมารทองมาจากการเลี้ยงภูตผีปีศาจไว้ใช้งาน โดยกุมารทองจะเป็นวิญญาณของเด็กผู้ชาย หากเป็นวิญญาณผู้หญิงที่คนเลี้ยงไว้จะเรียกว่า "โหงพราย"[ต้องการอ้างอิง]
กุมารทองนั้นแรกเริ่มเดิมทีมาจากวิญญาณของเด็กที่ตายในท้องแม่หรือที่เรียกว่าตายทั้งกลม ผู้มีวิชาอาคมจะไปนำพาวิญญาณเด็กนั้นมาเลี้ยงไว้เป็นลูก จากหลักฐานที่พบในเอกสารโบราณระบุถึงการทำกุมารทองสรุปว่า ต้องหาศพที่ตายทั้งกลม แล้วประกอบพิธีกรรมผ่าเอาศพทารกในท้องนั้นมาย่างไฟให้แห้งสนิทก่อนรุ่งอรุณ แล้วจึงลงรักปิดทองให้ทั่ว ด้วยเหตุนี้จึงเรียกว่ากุมารทอง[ต้องการอ้างอิง] ต่อมาสภาพสังคมและวัฒนธรรมพัฒนาไปมากขึ้น ทำให้ไม่สามารถสร้างกุมารทองจากศพทารกจริง ๆ ได้ จึงได้มีการดัดแปลงกรรมวิธีการสร้างกุมารทองขึ้น โดยใช้ดินเจ็ดป่าช้าบ้าง ไม้รักซ้อนหรือไม้มะยมบ้าง ไปจนถึงโลหะ มาสร้างเป็นรูปกุมาร แล้วปลุกเสกตั้งจิต ตั้งธาตุทั้ง 4 และเรียกอาการสามสิบสองให้บังเกิดเป็นจิตวิญญาณของเด็กขึ้นมา[ต้องการอ้างอิง]
กุมารทองปัจจุบันนิยมสร้างเป็นรูปเด็ก ลักษณะเป็นเด็กไว้จุก นุ่งโจงกระเบนอย่างโบราณ[ต้องการอ้างอิง] กลายเป็นเครื่องรางของขลัง เชื่อกันว่าเสมือนมีวิญญาณเด็กอยู่ในรูปกุมารนั้น ผู้บูชาต้องเลี้ยงดูเหมือนลูกของตน ต้องให้ข้าวน้ำเซ่นสรวงและต้องเรียกให้กินข้าวด้วย กล่าวกันว่าหากปฏิบัติดูแลดีกุมารทองก็จะช่วยค้ำคูณ อาทิ ช่วยคุ้มครองป้องกันเจ้าของและครอบครัวจากสิ่งไม่ดีทั้งหลาย ช่วยให้ทำมาค้าขึ้น ไปจนถึงเตือนภัยล่วงหน้าอีกด้วย และจะคอยติดตามเฝ้าระวังบ้านเรือนจากโจรผู้ร้ายและศัตรูไม่ให้มากล้ำกราย[ต้องการอ้างอิง] ปัจจุบันผู้บูชานิยมไหว้ด้วยน้ำแดง เรื่องราวของกุมารทองถูกกล่าวถึงใน วรรณคดีไทย เช่น ขุนช้างขุนแผน บ้างก็นับลูกกรอก เป็นกุมารทองด้วย[ต้องการอ้างอิง]
เครื่องรางอีกประเภทหนึ่งที่คล้ายกันคือรักยม ทั้งกุมารทองและรักยมปัจจุบันยังมีผู้นิยมบูชากันอยู่ไม่น้อยในสังคมไทย[ต้องการอ้างอิง]
ลูกเทพ

ลูกเทพ คือ สินค้าไสยศาสตร์ในประเทศไทย เป็นตุ๊กตารีบอร์น ซึ่งผู้ศรัทธาเลี้ยงดูเหมือนลูก โดยเชื่อว่า สิ่งเหนือธรรมชาติที่สิงสู่อยู่ในตุ๊กตาจะดลบันดาลโชคลาภสวัสดิภาพต่าง ๆ ให้ กระแสเริ่มจาก "หมอแม็ค ขั้นเทพ" ในปี 2558
ตุ๊กตานี้มีขนาดตั้งแต่ 8 นิ้วขึ้นไปจนเท่าเด็กอายุ 7 ปี มักทำจากไวนิล อัดนุ่นและใส่เมล็ดธัญพืชข้างในเพื่อถ่วงน้ำหนักและเป็นเคล็ดสื่อถึงความอุดมสมบูรณ์ จากนั้น แต่งหน้า ทำผม ลงอักขระที่หน้าผาก แต่งตัวให้สวยงาม รวมถึงปลุกเสก บางครั้งเพิ่มมูลค่าโดยอ้างว่า มีเทพสิงสถิต
ผู้ศรัทธาเชื่อว่า ลูกเทพคือตุ๊กตาที่มีชีวิต แต่ต่างจากกุมารทอง เพราะกุมารทองต้องเอาไว้บนหิ้ง ต้องถวายน้ำแดง และต้องใส่ชุดไทย ส่วนลูกเทพมีสิ่งเหนือธรรมชาติสิงสู่อยู่ในตุ๊กตา ผู้ศรัทธาเลี้ยงตุ๊กตาได้เหมือนลูก เช่น พาไปเที่ยวต่าง ๆ นานา ปัจจุบัน ลูกเทพมีราคาตั้งแต่ไม่กี่พันบาทไปจนถึงหลายหมื่นบาท
ตุ๊กตาลูกเทพ
บ้านเช่า บูชายัญ

| บ้านเช่า บูชายัญ |
| --- | --- |
ใบปิดภาพยนตร์
กำกับ: โสภณ ศักดาพิศิษฏ์
เขียนบท: โสภณ ศักดาพิศิษฏ์ ธนีดา หาญทวีวัฒนา
อำนวยการสร้าง: จิระ มะลิกุล วรรณฤดี พงษ์สิทธิศักดิ์
นักแสดงนำ: นิษฐา จิรยั่งยืน ศุกลวัฒน์ คณารศ เพ็ญพักตร์ ศิริกุล
บริษัทผู้สร้าง: จอกว้าง ฟิล์ม เอ็นเอท สตูดิโอ  
ผู้จัดจำหน่าย: จีดีเอช ห้าห้าเก้า
วันฉาย: 6 เมษายน 2566
ความยาว: 124 นาที
ประเทศ: ไทย
ภาษา: ภาษาไทย
ทำเงิน: 44.43 ล้านบาท (เฉพาะ กรุงเทพ, ปริมณฑล และเชียงใหม่)
บ้านเช่า บูชายัญ (อังกฤษ: Home for Rent) เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2566 อ้างอิงจากเหตุการณ์จริง ผลิตโดย จอกว้าง ฟิล์ม และ เอ็นเอท สตูดิโอ จัดจำหน่ายโดย จีดีเอช ห้าห้าเก้า กำกับโดย โสภณ ศักดาพิศิษฏ์ นำแสดงโดย นิษฐา คูหาเปรมกิจ, ศุกลวัฒน์ คณารศ  และ เพ็ญพักตร์ ศิริกุล โดยมีเนื้อเรื่องเกี่ยวกับคู่สามี-ภรรยาที่ได้ให้คนมาเช่าบ้านของพวกเขาก่อนที่ตัวภรรยาจะพบว่าผู้เช่าของพวกเขามีกำลังปกปิดบางอย่างอยู่และสามีของเธอก็มีท่าทีที่ดูแปลกไป
เรื่องย่อ

หนิงและกวิน พ่อแม่ลูกหนึ่ง ตัดสินใจปล่อยบ้านของตนให้เช่าแก่ ราตรี เขมารักษ์ แม้ในตอนแรกกวินจะไม่เห็นด้วยก่อนจะเปลี่ยนใจยินยอมหลังได้พูดคุยกับราตรี เมื่อทั้งสามได้ย้ายออกไปอยู่หอพัก เพื่อนบ้านได้ส่งข้อความพร้อมแนบรูปภาพของราตรีกำลังประกอบพิธีกรรมบางอย่างโดยการนำเครื่องรางจากขนอีกาและซากศพของอีกามาประดับรอบบ้าน และทุกตีสี่ของทุกคืน จะมีเสียงสวดประหลาดดังออกมา ในขณะที่หนิงพยายามตามหาความจริงของผู้เช่า เธอสงสัยว่ากวินอาจจะเป็นส่วนหนึ่งของ "ลัทธิ" ดังกล่าว
นักแสดงนำ

ศุกลวัฒน์ คณารศ รับบท กวิน
นิษฐา จิรยั่งยืน รับบท หนิง
เพ็ญพักตร์ ศิริกุล รับบท ราตรี เขมารักษ์
ธัญญภัสร์ มยุรลีลา รับบท อิง
น้ำฝน ภักดี รับบท นุช
สุพิทักษ์ ฉัตรสุริยาวงศ์ รับบท ต้อม
การสร้าง ประชาสัมพันธ์ และการออกฉาย

โครงการ Home for Rent เป็นโครงการที่จีดีเอชประกาศขึ้นในงานแถลงข่าวประจำปี 2564 และวางกำหนดฉายในช่วงปลายปี 2565 แต่เนื่องจากคิวฉายภาพยนตร์ซ้อนทับกัน จีดีเอชจึงได้เลื่อนกำหนดฉายภาพยนตร์ออกมาเป็น พ.ศ. 2566 แทน ตัวภาพยนตร์ จิระ ระบุว่าได้แรงบันดาลใจจากเหตุการณ์จริง ในกรณีที่ผู้ให้เช่าบ้านมีการแจ้งความถึงพฤติกรรมแปลก ๆ ของผู้เช่าบ้าน ทั้งการขโมยทรัพย์สิน ทำลายทรัพย์สิน หรือเช่าบ้านเพื่อก่อคดีฆาตกรรม จีดีเอชจึงได้ร่วมมือกับฝ่ายข่าวช่องวัน 31 และสมาคมผู้สื่อข่าวและช่างภาพอาชญากรรมแห่งประเทศไทย เพื่อรวบรวมคดีที่เกี่ยวข้องทั้งหมดมาพัฒนาเป็นบทภาพยนตร์ต่อไป
ต่อมาในวันที่ 9 มีนาคม พ.ศ. 2566 จีดีเอชได้จัดงานแถลงข่าวเปิดตัวภาพยนตร์อย่างเป็นทางการในชื่อ บ้านเช่า บูชายัญ และความร่วมมือระหว่างบริษัทฯ กับเอ็นเอท สตูดิโอ ในการพัฒนาภาพยนตร์เรื่องนี้ร่วมกัน ณ โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ และได้มีการปล่อยใบปิดภาพยนตร์เป็นฉากหน้าหนังสือพิมพ์ระบุข่าวสยองขวัญ และมีการรายงานสกู๊ปข่าวพิเศษผ่านช่องวัน 31 และช่องจีเอ็มเอ็ม 25 เพื่อเป็นการประชาสัมพันธ์ภาพยนตร์พร้อมกัน รวมถึงมีการจัดทำสกู๊ปเพื่อโปรโมทภาพยนตร์อย่างต่อเนื่อง ก่อนมีการเปิดตัวภาพยนตร์อย่างเป็นทางการอีกครั้งเมื่อวันที่ 23 มีนาคม พ.ศ. 2566 ในงานแถลงข่าว GDH Line-up 2023 ณ บ้านฮับโห้หิ้น บางกอก ก่อนจัดให้มีการชมภาพยนตร์รอบสื่อมวลชนเมื่อวันที่ 3 เมษายน พ.ศ. 2566 ณ โรงภาพยนตร์พารากอน ซีนีเพล็กซ์ ศูนย์การค้าสยามพารากอน
การตอบรับ

วันแรกของการเข้าฉายอย่างเป็นทางการ (6 เมษายน 2566) ภาพยนตร์เปิดตัวด้วยรายได้ 4.51 ล้านบาท (รายได้รวมทั้งประเทศ 9.10 ล้านบาท) ขึ้นเป็นภาพยนตร์ไทยเปิดตัวด้วยรายได้สูงสุดในปี พ.ศ. 2566 หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ภาพยนตร์ทำรายได้รวม 16.33 ล้านบาท (รายได้รวมทั้งประเทศ 29.90 ล้านบาท) หลังจากฉายไปได้ 18 วัน ภาพยนตร์เรื่องนี้ทำรายได้เฉพาะกรุงเทพ ปริมณฑล และเชียงใหม่ อยู่ที่ 44.43 ล้านบาท และทำรายได้ทั่วประเทศ 74.58 ล้านบาท (ณ วันที่ 23 เมษายน 2566)
พิทยา ณ ระนอง

| พิทยา ณ ระนอง |
| --- | --- |
เกิด: 4 เมษายน พ.ศ. 2514 (53 ปี)
คู่สมรส: วิภาวี เจริญปุระ (หย่า)  ขวัญภิรมย์ หลิน (หย่า)
คู่ครอง: ซาร่า
บุตร: 4 คน
อาชีพ: นักแสดง นายแบบ
ปีที่แสดง: 2535-2546
ผลงานเด่น: กลางชล - วังน้ำวน
พิทยา ณ ระนอง ชื่อเล่น เบิร์ด เป็นนักแสดงชาวไทย เป็นบุตรของนายเอ ณ ระนอง เป็นหนุ่มแพรว 1990 มีผลงานแสดงละครโด่งดังจากเรื่อง วังน้ำวน, ศีรษะมาร, รักสุดท้ายที่ปลายฟ้า, ดอกโศก, รักลอยลม  เคยสมรสกับวิภาวี เจริญปุระและขวัญภิรมย์ หลิน ที่ลงเอยด้วยการหย่ามาตลอด ปัจจุบันใช้ชีวิตคู่กับสตรีที่ชื่อเล่นว่าซาร่า เขามีบุตรที่เกิดจากการสมรสครั้งก่อนได้แก่ มหาสมุทร ณ ระนอง, มัจฉา ณ ระนอง และสัญชัย ณ ระนอง และมีบุตรชายที่เกิดกับอดีตนักแสดง ขวัญภิรมย์ ​หลิน อีก 1 คน ชื่อ น้องต่อ
พิทยาเคยเปิดธุรกิจสอนศิลปะอยู่แถวแจ้งวัฒนะ และทำงานบริษัททัวร์แห่งหนึ่งที่จังหวัดเชียงใหม่
ผลงาน > ละคร

วังน้ำวน (2535) ช่อง 5
ศีรษะมาร (2536) ช่อง 7
ค่าของคน (2536) ช่อง 7
ปลายฝนต้นหนาว (2537) ช่อง 7
เสราดารัล (2538) ช่อง 7
ดอกโศก (2538) ช่อง 7
มายาตวัน (2538) ช่อง 7
ฟ้าสางที่กลางดง (2540) ช่อง 3
ตามหัวใจไปสุดหล้า (2540) ช่อง 3
รอยอดีต (2540) ช่อง 7
อย่าลืมฉัน (2541) ช่อง 7
ความรักกับเงินตรา (2541) ช่อง 3
คุณชาย (2542) ช่อง 7
รักสุดท้ายที่ปลายฟ้า (2542) ช่อง 3
รักรอยลม (2543) ช่อง 3
จันทน์กะพ้อ (2545) ช่อง 7
นางฟ้าคาบาเร่ต์ (2565) GMM 25
ผลงาน > มิวสิควีดีโอ

เพลง ขอแค่ได้รู้ มาลีวัลย์ เจมีน่า (2536)